Óscar Elgezabal

Óscar Elgezabal Pertika, (Muxika, 1928ko otsailaren 21a - Ib., 2018ko abuztuaren 21a) bizkaitar txirrindularia izan zen, 1948 eta 1955 artean profesionala.

 Biografia 
Muxikako Etxetxu baserrian jaioa, indar handiko txirrindularia zen, batez ere egun bakarreko probetan nabarmendu zena.
Bere lasterketarik kuttunena Getxoko Zirkuitua izan zen, non bitan garaitu eta beste batean 2. amaitu zen.

Behin hartu zuen parte Espainiako Vueltan, 1955ean hain zuzen ere. Tamalez, lasterketa utzi behar izan zuen eta handik gutxira kirol ibilbideari amaiera eman behar izan zion, lesio baten ondorioz. 

Erretiratu ostean, Elgezabal eta haren familia urtebete pasatxo bizi izan ziren Katalunian, Guertextil enpresan lan egiten ari zelarik eta egonaldi horretan Maties Palau Ferré margolari kubistarekin adiskidetasun handi bat sortu zuen, bizitza osoa iraungo zuena.Berria: Oscar Elgezabal eta Matias Palau Ferre kubista

Kirolaria eta enpresaria izateaz gain, Gernika futbol taldeko presidentea, Athleticeko zuzendaritzako kidea eta Gernikako Udalako zinegotzia izan zen.

2017an Pedro Mari Goikoetxea kazetariak “Oscar Elgezabal, bizipenak eta pasadizuak” liburua argitaratu zuen.Oscar Elgezabal muxikarraren bizipenak bildu dituzte liburu batean

 Palmaresa 
1949
 2. Laudioko Sari Nagusian
 4. Loinaz Proba
1951
 Loinaz Proba
 Getxoko Zirkuitua
1952
 Getxoko Zirkuitua
1953
 Goierriko Sari Nagusia
 2. Getxoko Zirkuituan
 2. Ordiziako Klasikan
1954
 Arrateko Igoera
 2. Leintz Bailarari Itzulian
 8. Euskal-Nafar mendiko txapelketan
1955
 10. Andaluziako Itzulian

 Sailkapen orokorra Itzuli Handietan 
Lasterketa19481949195019511952195319541955Italiako Giroa--------Frantziako Tourra--------Espainiako Vuelta-X-XXXXUtzi

 Erreferentziak 

 Kanpo estekak 
 Óscar Elgezabal, bizipenak eta pasadizuak

Kategoria:Muxikarrak
Kategoria:Bizkaiko txirrindulariak